**Laura, Klaara ja Sini SM-mitaleille**

Kalajoella ja Oulussa käydyissä yleisurheilun 16/17- ja 14/15-vuotiaiden Suomen mestaruuskilpailuista Akaasen tuli kaikkiaan kolme mitalia ja seitsemän sijoitusta kymmenen parhaan urheilijan joukkoon. Oulussa pidetyissä 14/15-vuotiaiden SM-kilpailuissa Toijalan Vauhdin T14 sarjan tytöt **Laura Anttonen** ja **Sini Tirri** hyppäsivät ja juoksivät lähes samaan aikaan mitaleille. Molemmat tytöt parantelivat samalla ennätyksiään. Sini juoksi 2000 metrin matkalla itsensä pronssille ajalla 6.47,41 ja hieman myöhemmin Laura hyppäsi korkeudessa hopealle 168cm tuloksella. Kalajoen 16/17-vuotiaiden kilpailuista Lempäälän Kisaa edustava **Klaara Leponiemi** juoksi ajan 10.20,73, joka oikeutti hienosti toiseen sijaan.

Akaalaisten hyvää menestystä täydensivät Viialan Valtin **Matilda Koponen** ja **Kiira Vilenius**, Toijalan Vauhdin **Joni Uolamo** ja **Katriina Aalto** sekä Lempäälän Kisan **Anniina Mahkonen** ja **Tony Nurmesniemi**. Lähimmäksi mitaleja pääsi Joni Uolamo. Hän hyppäsi P15-sarjan seiväshypyssä 3, 70 m korkeudessa olleen riman yli ollen kisan neljäs. Viime vuoden prossimitali jäi tällä kertaa uusimatta kovatasoisessa seiväskilpailussa. Akaan Viialassa asuva monipuolinen P14-sarjan Tomy Nurmesniemi juoksi 100m aidoissa kuudenneksi ajalla 14,90 ja hyppäsi pituutta 5,30m, sijoituksen ollessa seitsemäs. Kolmeen lajiin osallistunut N16-sarjan Katriina Aalto selvitti joka lajissa itsensä loppukilpailuun. 100m aitajuoksun alkuerissä syntyi ennätys ajalla 15,33. Paras laji sijoituksen puolesta oli korkeushyyppy, jossa tulos oli 155cm ja sijoitus seitsemäs. Kolmas loppukilpailulaji oli pituushyppy, jossa sijoitus oli 11. Oulun kilpailuissa käytiin myös joukkuekilpailuja. Viialan Valtin tytöt Kiira Vilenius ja Matilda Koponen työnsivät kuulassa itsenä joukkueena seitsemänneksi yhtyeistuloksella 18,63m. Kiiran henkilökohtainen tulos oli 10,05. Matilda osallistui myös seiväshypyyn, jossa syntyi hieno ennätys. Rima jäi kannattimille 2,80m korkeuteen ja sijoitukseksi tuli kahdeksas. Akaan Toijalassa asuva T15-sarjan Anniina Mahkonen juoksi 800 metrillä ennätyksekseen ajan 2.25,77 ja 2000 metrillä syntyi aika 7.11,78. Sijoitukset olivat vastaavasti 12. ja 13.

Hyvän SM-menestyksen takana on akaalaisten yleisurheiluseurojen Viialan Valtin ja Toijalan Vauhdin saumaton yhteistyö. Vauhdin Katriina Aaltoa valmentaa Viialan Valtin puheenjohtaja **Kari Lehtinen** ja Viialan Valtin Matilda Koposen seivästulos syntyi Toijalan Vauhdin seipäällä. Lisäksi Vauhdin yleisurheilujaoston puheenjohtaja **Kari Uolamo** on antanut Matildalle seiväshypyn ensiopastuksen. Unohtaa ei saa myöskään Akaan seurakunnan **Tero Kuparista**. Hän on ollut vaikuttamassa molempien akaalaisten seiväshyppääjien tekniikan kehittymiseen. Lisäksi hän lainasi Jonille omat seipäänsä, jonka avulla neljäs sija varmistui.

Kari Uolamo